ข้อบังคับการรถไฟฟ้าขนส่งมวลชนแห่งประเทศไทยข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารวิธีการจัดเก็บค่าโดยสาร และการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้ามหานครสายเฉลิมรัชมงคลพ.ศ. ๒๕๕๓[๑] โดยที่เป็นการสมควรปรับปรุงข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสาร วิธีการจัดเก็บค่าโดยสารและการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้ามหานครสายเฉลิมรัชมงคล พ.ศ. ๒๕๕๑เพื่อกำหนดอัตราค่าโดยสารรถไฟฟ้าให้สอดคล้องกับสัญญาโครงการระบบรถไฟฟ้ามหานครสายเฉลิมรัชมงคลอาศัยอำนาจตามความในมาตรา๑๘ (๑๓) แห่งพระราชบัญญัติการรถไฟฟ้าขนส่งมวลชนแห่งประเทศไทย พ.ศ. ๒๕๔๓คณะกรรมการการรถไฟฟ้าขนส่งมวลชนแห่งประเทศไทย โดยความเห็นชอบของคณะรัฐมนตรีจึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่าข้อบังคับการรถไฟฟ้าขนส่งมวลชนแห่งประเทศไทย ว่าด้วยการกำหนดอัตราค่าโดยสารวิธีการจัดเก็บค่าโดยสารและการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้ามหานครสายเฉลิมรัชมงคล พ.ศ. ๒๕๕๓ข้อ๒ข้อบังคับนี้ให้ใช้บังคับตั้งแต่วันที่ ๓ กรกฎาคม พ.ศ. ๒๕๕๓ เป็นต้นไปข้อ๓ให้ยกเลิกข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสาร วิธีการจัดเก็บค่าโดยสารและการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้ามหานครสายเฉลิมรัชมงคล พ.ศ. ๒๕๕๑ข้อ๔ ในข้อบังคับนี้เด็กหมายความว่า บุคคลอายุไม่เกินสิบสี่ปีบริบูรณ์บริเวณซึ่งมีการใช้บัตรโดยสารแล้วหมายความว่าพื้นที่ในสถานีรถไฟฟ้าส่วนที่คนโดยสารได้ผ่านการตรวจบัตรโดยสารรถไฟฟ้าแล้วและหมายความรวมถึงบนรถไฟฟ้าด้วยข้อ๕ เส้นทางรถไฟฟ้ามหานครสายเฉลิมรัชมงคล ประกอบด้วยสถานีรถไฟฟ้า ดังต่อไปนี้(๑)สถานีรถไฟฟ้าบางซื่อ(๒)สถานีรถไฟฟ้ากำแพงเพชร(๓)สถานีรถไฟฟ้าสวนจตุจักร(๔)สถานีรถไฟฟ้าพหลโยธิน(๕)สถานีรถไฟฟ้าลาดพร้าว(๖)สถานีรถไฟฟ้ารัชดาภิเษก(๗)สถานีรถไฟฟ้าสุทธิสาร(๘)สถานีรถไฟฟ้าห้วยขวาง(๙)สถานีรถไฟฟ้าศูนย์วัฒนธรรมแห่งประเทศไทย(๑๐)สถานีรถไฟฟ้าพระราม ๙(๑๑)สถานีรถไฟฟ้าเพชรบุรี(๑๒)สถานีรถไฟฟ้าสุขุมวิท(๑๓)สถานีรถไฟฟ้าศูนย์การประชุมแห่งชาติสิริกิติ์(๑๔)สถานีรถไฟฟ้าคลองเตย(๑๕)สถานีรถไฟฟ้าลุมพินี(๑๖)สถานีรถไฟฟ้าสีลม(๑๗)สถานีรถไฟฟ้าสามย่าน(๑๘)สถานีรถไฟฟ้าหัวลำโพงข้อ๖ ค่าโดยสารรถไฟฟ้ามหานครสายเฉลิมรัชมงคล ให้เป็นไปตามตารางอัตราค่าโดยสารรถไฟฟ้าท้ายข้อบังคับนี้ข้อ๗ ค่าโดยสารรถไฟฟ้ามหานครสายเฉลิมรัชมงคลให้เริ่มคิดตั้งแต่คนโดยสารได้ผ่านเข้าไปในบริเวณซึ่งมีการใช้บัตรโดยสารแล้วในกรณีที่คนโดยสารเข้าไปอยู่ในบริเวณซึ่งมีการใช้บัตรโดยสารแล้วเกินกว่าระยะเวลาเก้าสิบนาทีให้ถือว่าคนโดยสารนั้นได้เดินทางตลอดสายทางและให้คิดค่าโดยสารรถไฟฟ้าในอัตราสูงสุดข้อ๘ให้บุคคลดังต่อไปนี้ได้รับลดหย่อนค่าโดยสารรถไฟฟ้ามหานครสายเฉลิมรัชมงคลลงกึ่งหนึ่ง(๑)บุคคลซึ่งมีอายุหกสิบปีบริบูรณ์ขึ้นไป(๒)เด็กซึ่งมีความสูงไม่เกินหนึ่งร้อยยี่สิบเซนติเมตรในกรณีที่ลดหย่อนค่าโดยสารรถไฟฟ้ามหานครสายเฉลิมรัชมงคล ลงกึ่งหนึ่งตามวรรคหนึ่งแล้วมีเศษไม่เต็มจำนวนบาทให้ปรับเศษดังกล่าวให้เต็มจำนวนบาทข้อ๙ ให้ยกเว้นค่าโดยสารรถไฟฟ้ามหานครสายเฉลิมรัชมงคล ให้แก่เด็กซึ่งมีความสูงไม่เกินเก้าสิบเซนติเมตรข้อ๑๐ให้คณะกรรมการการรถไฟฟ้าขนส่งมวลชนแห่งประเทศไทยมีอำนาจออกประกาศลดอัตราค่าโดยสารรถไฟฟ้าตามที่กำหนดในข้อ๖ได้เป็นครั้งคราวเพื่อส่งเสริมการใช้บริการรถไฟฟ้าหรือเพื่อสนับสนุนกิจกรรมตามนโยบายของรัฐบาลข้อ๑๑ วิธีการจัดเก็บค่าโดยสารรถไฟฟ้ามหานครสายเฉลิมรัชมงคล ให้กระทำโดยบัตรโดยสารรถไฟฟ้า เหรียญโดยสารรถไฟฟ้าหรือวิธีการอื่นตามที่ผู้ว่าการการรถไฟฟ้าขนส่งมวลชนแห่งประเทศไทยกำหนดข้อ๑๒ การคืนเงินค่าโดยสารรถไฟฟ้ามหานครสายเฉลิมรัชมงคล ให้เป็นไปตามหลักเกณฑ์ วิธีการ และเงื่อนไขที่ผู้ว่าการการรถไฟฟ้าขนส่งมวลชนแห่งประเทศไทยกำหนดให้ไว้ ณ วันที่ ๑มิถุนายน พ.ศ. ๒๕๕๓สุพจน์ ทรัพย์ล้อมประธานกรรมการการรถไฟฟ้าขนส่งมวลชนแห่งประเทศไทย[เอกสารแนบท้าย]๑.ตารางอัตราค่าโดยสารรถไฟฟ้าท้ายข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารวิธีการจัดเก็บค่าโดยสารและการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้ามหานครสายเฉลิมรัชมงคล พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๙ มิถุนายน ๒๕๕๓นันท์นภัสร์/ตรวจ๙ มิถุนายน ๒๕๕๓ภัทรวีร์/ปรับปรุง๓๑ สิงหาคม ๒๕๖๐[๑] ราชกิจจานุเบกษาเล่ม ๑๒๗/ตอนพิเศษ ๖๙ ง/หน้า ๖๔/๒ มิถุนายน ๒๕๕๓